**RUNDSKRIV SAMEIET LANGAARDLØKKEN AUGUST 2012**

**Her følger viktig informasjon om**

1. Tilbud radiatorkraner
2. Montering av varmefordelingsmålere
3. Tilbud elektriker

**1) Tilbud radiatorkraner**

Fra førstkommende fyringsesong vil vi starte med individuell måling av radiatorvarme.

Styret vet at det er mange radiatorkraner som er gamle og som derfor har vanskeligheter med å regulere varmen samt at noen av dem kan lekke. Ved å skifte til nye radiatorkraner kan man regulere varmen bedre, redusere risikoen for lekkasjer og redusere bruk av varme. Nye kraner kan derfor være økonomisk gunstigere enn gamle kraner.Styret har derfor innhentet tilbud på montering av nye radiatorkraner med manuell regulering.

De oppgitte prisene er inkludert mva og innebefatter kran, montering og nedtapping av vannet i gården den dagen/dagene da monteringen finner sted. Prisen pr kran vil avhengige av kranens dimensjon.



Vi vil be om at de som ønsker nye kraner går inn på [www.langaardlokken.no](http://www.langaardlokken.no), og sender en epost via kontaktskjemaet. På eposten må det stå: fullt navn, adresse med etasje nr, telefonnr og antall kraner man vil ha skiftet ut. De som ikke har adgang til internett kan sende sms til styreleder på tlf 970 50 374.

**Siste frist for bestilling av kraner er onsdag 29 august.** Bestillingen er bindende og man vil bli fakturert av rørleggerfirmaet i etterkant av montering.

**Monteringen vil finne sted så fort som mulig og helst før oppstart av fyringsesongen.**

**2) Montering av varmefordelingsmålere på radiatorer**

Vi legger ved samme monteringsliste for varmefordelingsmålerne som den som ble sendt ut i juli. **Vennligst sørg for at du er tilstede på tidspunktet for montering i din leilighet eller at du gir nøkkelen til noen du stoler på.** Styret eller vaktmester kan dessverre ikke bistå med å låse inn i leilighetene.

**3)Tilbud elektriker**

Sameiet har fått pålegg etter en inspeksjon om å utbedre deler av det elektriske anlegget i fellesområdet. Sameiet har derfor inngått en avtale med Røa Elektriske om disse utbedringene. Styret vet også at flere sameiere har fått pålegg om å utbedre eget privat elanlegg. Styret har inngått en rammeavtale som betyr at man vil kunne få utført vanlige elektriker tjenester til vedlagte priser. Hvis du ønsker å benytte Røa Elektriske, kan de kontaktes på tlf 22 50 75 00. Du må oppgi at du bor i Sameiet Langaardløkken og vise til Sameiets rammeavtale. Hvis du velger å benytte Røa Elektriske, har Sameiet intet ansvar for utførelsen av arbeidet eller de kostnader som påløper.



**Vedlegg**

**Dato montering av varmefordelingsmålere**

**Vennlig hilsen**

**Styret i Sameiet Langaardløkken**

Oslo, 14 august, 2012